കോഹ്ലിക്കെതിരെ സഞ്ജു വെടിക്കെട്ടില്ല രാജസ്ഥാനെ ഏഴുവിക്കറ്റിന് തോല്പിച്ച് ബാംഗ്ലൂര് ദുബൈ അന്താരാഷ്ട്ര ക്രിക്കറ്റ് സ്റ്റേഡിയത്തില് റോയല് ചാലഞ്ചേഴ്സ് ബാഗ്ലൂരും രാജസ്ഥാന് റോയല്സും തമ്മിലുള്ള തീ പാറും പോരാട്ടത്തില് മലയാളി താരം സഞ്ജു വി സാംസണിന്റെ വെടിക്കെട്ട് പ്രതീക്ഷിച്ചവര് നിരാശരായി. പ്ലേ ഓഫ് സാധ്യത നിലനിര്ത്താന് നിര്ണായക മത്സരത്തിനിറങ്ങിയ രാജസ്ഥാനെ ബാംഗ്ലൂര് ഏഴു വിക്കറ്റിന് തോല്പിച്ചു. സ്കോര്: രാജസ്ഥാന് റോയല്സ് 149920 ഓവര്, റോയല് ചലഞ്ചേഴ്സ് ബാംഗ്ലൂര്153317.1 ഓവര്.മികച്ച സ്കോറിലേക്ക് കുതിച്ച രാജസ്ഥാനെ 149 റണ്സിന് പിടിച്ചുകെട്ടി മറുപടി ബാറ്റിങ്ങിനിറങ്ങിയ ബാംഗ്ലൂരിന് ഗ്ലെന് മാക്സ്വെല്ലിന്റെ അര്ധ സെഞ്ച്വറി30 പന്തില് പുറത്താകാതെ 50 തുണയായി. ശ്രീകാര് ഭാരത്44 മാക്സ്വെല്ലിന് പിന്തുണ നല്കി. വിരാട് കോഹ്ലിയും25 മലയാളി താരം ദേവ്ദത്ത് പടിക്കലും22 പുറത്തായതിനു ശേഷമായിരുന്നു മാക്സ്വെല്ലിന്റെ രക്ഷാപ്രവര്ത്തനം. ഡിവില്ലിയേഴ്സ്4 പുറത്താകാതെ നിന്നു.ടോസ് നേടിയ ബംഗളൂരു ക്യാപ്റ്റന് വിരാട് കോഹ്ലി രാജസ്ഥാനെ ബാറ്റിങ്ങിന് അയക്കുകയായിരുന്നു. രാജസ്ഥാന് വേണ്ടി മികച്ച തുടക്കമാണ് ഓപ്പണര്മാരായ എവിന് ലൂയിസും ജശസ്വി ജയ്സ്വാളും ചേര്ന്ന് നല്കിയത്. ഇരുവരും ചേര്ന്ന് ആദ്യ വിക്കറ്റില് 77 റണ്സിന്റെ കൂട്ടുകെട്ട് പടുത്തുയര്ത്തി. നാലാം ഓവറില് എവിന് ലൂയിസ് രണ്ട് സിക്സും ഒരു ഫോറുമടക്കം 18 റണ്സെടുത്ത് ടോപ് ഗിയറിലേക്ക് കയറിയപ്പോള് രാജസ്ഥാന് കൂറ്റന് സ്കോര് പ്രതീക്ഷിച്ചതാണ്. അഞ്ച് ഓവറില് ടീം സ്കോര് 50 കടന്നു കുതിച്ചെങ്കിലും ഇരുവരും പുറത്തായതോടെ ടീമിന്റെ സ്കോറിങ്ങിന് വേഗം കുറയുകയായിരുന്നു.ഈ കൂട്ടുകെട്ട് പൊളിച്ചുകൊണ്ട് ഓള്റൗണ്ടര് ഡാന് ക്രിസ്റ്റിയന് ബാംഗ്ലൂരിന് നിര്ണായക വഴിത്തിരിവ് നല്കി. 22 പന്തുകളില് നിന്ന് 31 റണ്സെടുത്ത ജയ്സ്വാളിനെ സിറാജ് ക്യാച്ചെടുത്ത് പുറത്താക്കുകയായിരുന്നു. ജയ്സ്വാളിന് പകരം നായകന് സഞ്ജു സാംസണ് രംഗത്തെത്തി ലൂയിസിന്റെ വെടിക്കെട്ട് വഴിമാറിക്കൊടുത്തു. എന്നാല്, 37 പന്തില് 58 റണ്സെടുത്ത എവിന് ലൂയിസിന് അധികം ആയുസുണ്ടായില്ല. കത്തിക്കയറിയ താരത്തെ ജോര്ജ് ഗാര്ട്ടനാണ് പുറത്താക്കിയത്. രാജസ്ഥാന് റോയല്സിനുവേണ്ടി ആദ്യമായാണ് താരം അര്ധസെഞ്ചുറി നേടുന്നത്. പിന്നാലെ മഹിപാല് ലോംററും3 പുറത്തായി. ക്യാപ്റ്റന് സഞ്ജുവിന്റെ വെടിക്കെട്ട് ആരാധകര് പ്രതീക്ഷിച്ചെങ്കിലും 19 റണ്സുമായി താരവും പുറത്തായി. പിന്നീടങ്ങോട്ട് രാജസ്ഥാന്റെ കൂട്ടത്തകര്ച്ചയായിരുന്നു. ലിയാം ലിവിങ്സ്റ്റണ്6, രാഹുല് തെവാതിയ2, റിയാന് പരാഗ് 9, ക്രിസ്മോറിസ് 14, ചേതാന് സകറിയ 2 എന്നിവര്ക്കൊന്നും കാര്യമായ സംഭാവന നല്കാനായില്ല. ഒടുവില് രാജസ്ഥാന് ഒമ്ബതു വിക്കറ്റ് നഷ്ടത്തില് 149 റണ്സെടുത്തു.